
CONSILIUL JUDEȚEAN
HOTĂRÂRE

privind aprobarea proiectelor care beneficiază de finanțare nerambursabilă în anul 2017 din bugetul județului Bistrița-Năsăud
Consiliul Județean Bistrița-Năsăud întrunit în ședință ordinară, în data de 27.06.2017, în prezența a 29 consilieri județeni;

Având în vedere:

- expunerea de motive nr. IX/9956 din 22.06.2017 a Președintelui Consiliului Județean Bistrița-Năsăud;
- raportul comun nr. IVa/10153 din 26.06.2017 al Direcției dezvoltare durabilă și relații externe și al Direcției economice; 
- prevederile Ordonanţei Guvernului României nr. 26/2000 cu privire la asociaţii şi fundaţii, cu modificările şi completările ulterioare;

- prevederile art. 5, art. 26 alin. (10) din Legea nr. 273/2006 privind finanţele publice locale, cu modificările şi completările ulterioare;

- prevederile art. 2, art. 5, art. 6, art. 8, art. 10, art. 17, art. 18, art. 31 din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

- prevederile art. 7, art. 8 şi art. 11 din Legea nr. 554/2004 – Legea contenciosului administrativ, cu modificările şi completările ulterioare;

- prevederile Hotărârii Consiliului Judeţean Bistriţa-Năsăud nr. 35 din 22.03.2017 privind aprobarea bugetului de venituri şi cheltuieli al Judeţului Bistriţa-Năsăud pe anul 2017 și a estimărilor pe anii 2018-2020;

- prevederile Hotărârii Consiliului Judeţean Bistriţa-Năsăud nr. 10/2016 privind aprobarea Ghidului solicitantului privind regimul finanţărilor nerambursabile alocate de la bugetul judeţului Bistriţa-Năsăud pentru activităţi nonprofit de interes judeţean;
- prevederile Hotărârii Consiliului Judeţean Bistriţa-Năsăud nr. 58/05.05.2017 pentru modificarea Hotărârii Consiliului Judeţean Bistriţa-Năsăud nr. 10/2016 privind aprobarea Ghidului solicitantului privind regimul finanţărilor nerambursabile alocate de la bugetul judeţului Bistriţa-Năsăud pentru activităţi nonprofit de interes judeţean;
- prevederile Hotărârii Consiliului Judeţean Bistriţa-Năsăud nr. 59 din 05.05.2017 privind aprobarea Programului anual al finanţărilor nerambursabile alocate pentru activităţi nonprofit de interes judeţean pentru anul 2017 şi numirea comisiilor de evaluare a proiectelor;

- raportul nr. IVa/9878 din 21.06.2017 al Comisiei de evaluare a proiectelor depuse pentru a obţine finanţare de la bugetul judeţului Bistriţa-Năsăud în domeniul sport, completat cu raportul nr. IVa/10143 din 26.06.2017 al aceleiași comisii privind analiza solicitării nr. IV/10139/23.06.2017 transmise de Asociația „Club de dans sportiv Floris” Bistrița;
- raportul nr IVa/9532 din 20.06.2017 al Comisiei de de evaluare a proiectelor depuse pentru a obţine finanţare nerambursabilă de la bugetul judeţului Bistriţa-Năsăud în domeniul cultură;
- raportul nr. IVb/9879 din 21.06.2017 al Comisiei de evaluare a proiectelor depuse pentru a obţine finanţare de la bugetul judeţului Bistriţa-Năsăud în domeniile tineret, protecţia mediului şi interdisciplinar;

- raportul nr. IVa/9529 din 15.06.2017 al Comisiei de evaluare a proiectelor depuse pentru a obţine finanţare de la bugetul judeţului Bistriţa-Năsăud în domeniul social;

- raportul nr. IBa/10281 din 27.06.2017 al Comisiei de administraţie;

- raportul nr. IBa/10282 din 27.06.2017 al Comisiei economice;
- raportul nr. IBa/10283 din 27.06.2017 al Comisiei de cultură;

- raportul nr. IBa/10286 din 27.06.2017 al Comisiei de urbanism.

În temeiul prevederilor art. 91 alin. (1) lit. b) și lit. f), art. 98 şi art. 115 alin. (1) lit. c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă proiectele care beneficiază de finanţare nerambursabilă în anul 2017 de la bugetul județului Bistrița-Năsăud, după cum urmează:
a) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniul: sport cu subdomeniile: 

Subdomeniul 1. Sport de performanță-jocuri sportive;

Subdomeniul 2. Sporturi individuale şi sportul pentru toţi;
 prevăzută în anexa nr. 1;
b) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniul: cultură, prevăzută în anexa nr. 2;
c) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniile: tineret, protecția mediului, interdisciplinar, prevăzută în anexa nr. 3;

d) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniul: social, prevăzută în anexa nr. 4.
Art.2. În conformitate cu Cap. III, pct. 6 din Ghidul solicitantului privind regimul finanţărilor nerambursabile alocate de la bugetul judeţului Bistriţa-Năsăud pentru activităţi nonprofit de interes judeţean, secretarul fiecărei comisii are obligaţia de a informa toţi potenţialii beneficiari în legătură cu rezultatul procedurii de evaluare, nu mai târziu de 3 zile lucrătoare de la adoptarea prezentei hotărâri.
Art.3. Derularea contractelor de finanţare nerambursabilă care se vor încheia între beneficiari şi Consiliul Judeţean Bistriţa-Năsăud, va fi monitorizată de către Direcţia dezvoltare durabilă și relații externe din cadrul Consiliului Judeţean Bistriţa-Năsăud.

Art.4. Lista contractelor încheiate cu beneficiarii de finanţare nerambursabilă de la bugetul judeţului Bistriţa-Năsăud, pe anul 2017 va fi publicată în Monitorul Oficial al României, Partea a VI-a, în conformitate cu prevederile art. 17 din Legea nr. 350/2005 privind regimul finanţărilor nerambursabile din fonduri publice alocate pentru activităţi de interes general, cu modificările şi completările ulterioare, prin grija Direcției economice din cadrul Consiliului Judeţean Bistriţa-Năsăud.
Art.5. (1) La finalul exerciţiului bugetar, direcţia menţionată la art. 3 are obligaţia de a întocmi câte un raport cu privire la contractele de finanţare nerambursabilă încheiate în cursul anului fiscal, în fiecare domeniu monitorizat, care va cuprinde: proiectele finanţate, beneficiarii şi rezultatele contractului.


(2) După întocmirea rapoartelor prevăzute la alin. 1 direcţia menţionată la art. 3 va elabora un raport, cu privire la contractele de finanţare nerambursabilă în cursul anului fiscal 2017, care se va publica în Monitorul Oficial al României Partea a VI-a şi pe site-ul Consiliului Judeţean Bistriţa-Năsăud, în conformitate cu prevederile art. 18 din Legea nr. 350/2005 privind regimul finanţărilor nerambursabile din fonduri alocate pentru activităţi nonprofit de interes general.

Art.6. Anexele nr. 1-4 fac parte integrantă din prezenta hotărâre.
Art.7. Prezenta hotărâre poate fi atacată de cei interesați în condițiile Legii nr. 554/2004 - Legea contenciosului administrativ, cu modificările şi completările ulterioare.

Art.8. Prezenta hotărâre a fost adoptată cu un număr de 29 voturi «pentru».

Art.9. Cu ducerea la îndeplinire a prevederilor prezentei hotărâri se încredinţează Direcția economică și Direcţia dezvoltare durabilă și relații externe din cadrul Consiliului Judeţean Bistriţa-Năsăud.

Art.10. Prezenta hotărâre se comunică de către Serviciul administraţie şi relaţii publice cu:

· Direcția economică;
· Direcția dezvoltare durabilă și relații externe;
· Instituția Prefectului județul Bistrița-Năsăud.
  VICEPREŞEDINTE,




       Contrasemnează:

     PUICA VASILE                                         SECRETARUL JUDEŢULUI,

  MICA OPREA

